
DĖL APLINKOS MINISTRO ĮSAKYMO PROJEKTO DERINIMO



Aplinkos ministerija teikia išvadoms gauti Lietuvos Respublikos aplinkos ministro įsakymo „Dėl Valstybės paramos daugiabučiams namams atnaujinti (modernizuoti) teikimo ir daugiabučių namų atnaujinimo (modernizavimo) projektų įgyvendinimo priežiūros taisyklių patvirtinimo ir daugiabučio namo atnaujinimo (modernizavimo) projektui įgyvendinti skirto kaupiamojo įnašo ir (ar) kitų įmokų didžiausios mėnesinės įmokos nustatymo“ projektą (toliau – Projektas).
. Projektu sprendžiama problema ir Projektą rengti paskatinusios priežastys
2024 m. balandžio 11 d. Seimui priėmus Valstybės paramos daugiabučiams namams atnaujinti (modernizuoti) įstatymo Nr. I-2455 3, 5, 6 ir 9 straipsnių pakeitimus (toliau – Įstatymas), siekiant spartesnio ir lankstesnio teisės aktų keitimo proceso, sudaryta galimybė Vyriausybei įgalioti aplinkos ministrą rengti ir tvirtinti teisės aktus, tarp jų – ir Valstybės paramos daugiabučiams namams atnaujinti (modernizuoti) teikimo ir daugiabučių namų atnaujinimo (modernizavimo) projektų įgyvendinimo priežiūros taisykles ir daugiabučio namo atnaujinimo (modernizavimo) projektui įgyvendinti skirto kaupiamojo įnašo ir (ar) kitų įmokų didžiausias mėnesines įmokas (toliau – Įsakymu tvirtinamos Taisyklės). 
Vadovaujantis Įstatymo 3 straipsnio 1 dalies 2 punktu ir 5 dalimi, 5 straipsnio 1 ir 2 dalimis, 6 straipsnio 2  dalimi, Vyriausybei[footnoteRef:1] įgaliojus aplinkos ministrą patvirtinti Įsakymu tvirtinamas Taisykles, numatoma, kad daugiabučio namo atnaujinimo (modernizavimo) projektai, kurių paraiškos pateiktos pagal kvietimus, paskelbtus iki 2024 metų rugpjūčio 31 d., teikti paraiškas atnaujinti (modernizuoti) daugiabučius namus pagal Vyriausybės 2009 m. gruodžio 16 d. nutarimo Nr. 1725 „Dėl Valstybės paramos daugiabučiams namams atnaujinti (modernizuoti) teikimo ir daugiabučių namų atnaujinimo (modernizavimo) projektų įgyvendinimo priežiūros taisyklių patvirtinimo ir daugiabučio namo atnaujinimo (modernizavimo) projektui įgyvendinti skirto kaupiamojo įnašo ir (ar) kitų įmokų didžiausios mėnesinės įmokos nustatymo“  (toliau – Nutarimas Nr. 1725) ir Nutarimu patvirtintų  Valstybės paramos daugiabučiams namams atnaujinti (modernizuoti) teikimo ir daugiabučių namų atnaujinimo (modernizavimo) projektų įgyvendinimo priežiūros taisyklių (toliau – Nutarimu Nr. 1725 patvirtintos Taisyklės) nuostatas, bus baigiami įgyvendinti pagal Nutarimo Nr. 1725 ir juo patvirtintų Taisyklių nuostatas. 
Numatoma, kad nauji kvietimai būtų skelbiami tik pagal naujas Įsakymu tvirtinamas Taisykles, kurias aplinkos ministras patvirtins 2024 m. 
Įsakymu patvirtintos Taisyklės apims Nutarimo Nr. 1725 ir juo patvirtintų Taisyklių nuostatas, kuriomis siekiama optimizuoti procesus ir reikalavimus projektams. Projektas bus papildytos nauju skyriumi „Valstybės parama taikant fiksuotąjį projekto išlaidų vieneto įkainį“. 
Vadovaujantis Nutarimo Nr. 19 projekto nuostatomis, Nutarimo Nr. 1725 ir juo patvirtintų Taisyklių nuostatos neteks galios nuo 2024 m. rugsėjo 1 d. 
Projektu siekiama reglamentuoti Įstatymo 3 straipsnio 1 dalies 7 punkto nuostatas, kuriose nustatyta nauja valstybės paramos rūšis – valstybės paramos teikimas Lietuvos Respublikos nepriklausomybės gynėjams, nukentėjusiems nuo 1991 m. sausio 11–13 d. ir po to vykdytos SSRS agresijos, žuvusių ir nukentėjusių Lietuvos Respublikos nepriklausomybės gynėjų šeimos nariams (vaikams (įvaikiams), našliams (našlėms) ir tėvams (įtėviams)).
. Projektu siūlomo teisinio reguliavimo esmė – problemos sprendimas
2022 m. birželio 30 d. Seimui priėmus Valstybės paramos daugiabučiams namams atnaujinti (modernizuoti) įstatymo Nr. I-2455 3 straipsnio pakeitimo įstatymą, sudaryta galimybė taikyti  įvairius valstybės paramos apmokėjimo būdus – fiksuotojo projekto išlaidų vieneto įkainio   (toliau – fiksuotasis įkainis), avansinio mokėjimo, sąskaitų apmokėjimo ir (ar) kompensavimo. 
Siekiant pakeisti daugiabučių namų atnaujinimo (modernizavimo)[footnoteRef:2] finansavimo schemą, kuri nustatyta Lietuvos Respublikos valstybės paramos daugiabučiams namams atnaujinti (modernizuoti) įstatyme, nuspręsta išanalizuoti kaimyninių užsienio šalių[footnoteRef:3], artimų savo klimatu Lietuvai, praktiką ir taikomas finansavimo schemas, taip pat – išanalizuoti duomenis, susijusius su daugiabučių renovacijos (modernizavimo) kainomis, atlikti tyrimą ir nustatyti daugiabučių namų atnaujinimo (modernizavimo) išlaidų fiksuotuosius valstybės paramos įkainius[footnoteRef:4]. 
Projektu siekiama įgyvendinti Įstatymo 3 straipsnio 1 dalies 7 punktą, kuriame nustatyta nauja valstybės paramos rūšis – valstybės paramos teikimas Lietuvos Respublikos nepriklausomybės gynėjams, nukentėjusiems nuo 1991 m. sausio 11–13 d. ir po to vykdytos SSRS agresijos, žuvusių ir nukentėjusių Lietuvos Respublikos nepriklausomybės gynėjų šeimos nariams (vaikams (įvaikiams), našliams (našlėms) ir tėvams (įtėviams)). Įgyvendinant šią nuostatą, valstybės parama teikiama „apmokant Lietuvos Respublikos nepriklausomybės gynėjams, nukentėjusiems nuo 1991 m. sausio 11–13 d. ir po to vykdytos SSRS agresijos, žuvusių Lietuvos Respublikos nepriklausomybės gynėjų šeimos nariams (vaikams (įvaikiams), našliams (našlėms) ir tėvams (įtėviams), Lietuvos Respublikos nepriklausomybės gynėjų, netekusių 45  ir daugiau procentų dalyvumo (iki 2023 m. gruodžio 31 d. – 45  ir daugiau procentų darbingumo; iki 2005 m. birželio 30 d. – pripažintų invalidais) dėl 1991 m. sausio 11–13 d. ir po to vykdytos SSRS agresijos, šeimos nariams (nepilnamečiams vaikams (įvaikiams), sutuoktiniams ir tėvams (įtėviams), tenkančias atnaujinimo projekto parengimo, įskaitant atnaujinimo projekto vykdymo priežiūrą ir atnaujinimo projekto ekspertizės, kai ji privaloma pagal Statybos įstatymą, atlikimą, jo įgyvendinimo administravimo, statybos techninės priežiūros išlaidas, kredito draudimo įmoką ir išmokant vienkartinę kompensaciją už kreditą, paimtą daugiabučiam namui atnaujinti (modernizuoti), ir (ar) palūkanas, jeigu jos buvo apskaičiuotos. Vienkartinė kompensacija išmokama šiame punkte nurodytiems asmenims ir tuo atveju, jeigu daugiabučiam namui atnaujinti (modernizuoti) kreditas nebuvo paimtas, tačiau buvo apmokėtas nuosavomis lėšomis. Valstybės parama teikiama asmenims, kurie yra būsto savininkai, tik už vieną nuosavybės teise valdomą būstą.“
“
Projektu siekiama nustatyti, kad Vyriausybei įgaliojus aplinkos ministrą tvirtinti Taisykles, iš jų ir konkrečius valstybės paramos dydžius (pvz., 30 proc. investicijų, tenkančių Vyriausybės nustatytoms energinio efektyvumo didinimo priemonėms, kompensavimas) ir kiekybinę jų išraišką procentais (pvz., 30 proc. investicijų) įvairioms paramos priemonėms. 
Lietuvos statistikos departamento duomenimis[footnoteRef:5], dėl statybinių medžiagų, gaminių kainų, vidutinio darbo užmokesčio didėjimo per metus (2023 m. gruodį, palyginti su 2022 m. gruodžiu) statybos sąnaudų elementų (žr. išnašą1) kainos padidėjo 2,9 proc. Būtina turimomis lėšomis didinti atnaujinamų (modernizuojamų) daugiabučių namų skaičių, o šį tikslą galima pasiekti tik nustatant tam tikrus kriterijus, kurie tiesiogiai turės įtakos skiriamam valstybės paramos dydžiui, pavyzdžiui, kriterijus aukštesnei energinio naudingumo klasei pasiekti. 
Projektu siūloma:
.	nutarimo Nr. 1725 ir Nutarimu Nr. 1725 patvirtintų Taisyklių nuostatas perkelti į Projektą; 
.	papildyti valstybės paramos apmokėjimo būdų sąrašą ir naujame V skyriuje „Valstybės parama taikant fiksuotąjį projekto išlaidų vieneto įkainį“ nustatyti:
.	 daugiabučio namo atnaujinimo (modernizavimo) projekto ar jo dalies parengimo, projekto įgyvendinimo administravimui, techninei priežiūrai vykdyti ir energinį efektyvumą  didinančioms priemonėms įgyvendinti fiksuotuosius įkainius;
.	kad Valstybės parama projektui ar jo daliai parengti, projekto įgyvendinimui administruoti ir statybos techninei priežiūrai vykdyti teikiama ir apskaičiuojama pagal Taisyklių 1 priede nustatytus 1 kvadratinio metro fiksuotuosius įkainius ir pagal pasiektą daugiabučio namo energinio efektyvumo klasę, skaičiuojamosios šiluminės energijos sąnaudų sumažinimą, įgyvendinus projektą ir į atnaujinamo (modernizuojamo) daugiabučio namo naudingąjį plotą (kvadratiniai metrai), iki butų ir kitų patalpų savininkų investicijų plano, registruoto valstybės įmonės Registrų centro Nekilnojamojo turto registre, patvirtinimo dienos;
.	kad Valstybės parama energinį efektyvumą didinančioms priemonėms įgyvendinti  teikiama pagal Taisyklių 2 priede nustatytus 1 kvadratinio metro fiksuotuosius įkainius, pasiektą daugiabučio namo energinio efektyvumo klasę ir skaičiuojamosios šiluminės energijos sąnaudų sumažėjimą, įgyvendinus projektą, palyginant su skaičiuojamosiomis šiluminės energijos sąnaudomis iki daugiabučio namo atnaujinimo projekto įgyvendinimo, atsižvelgiant į atnaujinamo (modernizuojamo) daugiabučio namo naudingąjį plotą, iki butų ir kitų patalpų savininkų investicijų plano, registruoto valstybės įmonės Registrų centro Nekilnojamojo turto registre, patvirtinimo dienos;
.	kad fiksuotuoju įkainiu apskaičiuota suma projektui ar jo daliai parengti, projekto įgyvendinimui administruoti ir statybos techninei priežiūrai vykdyti apskaičiuojama, projekto ar jo dalies parengimo, administravimo ir statybos techninės priežiūros išlaidų fiksuotąjį įkainį (Eur/m2), nustatytą Taisyklių 1 priede, padauginus iš atnaujinamo (modernizuojamo) daugiabučio namo naudingojo ploto (m), numatyto daugiabučio namo Nekilnojamojo turto registro išraše;
.	kad fiksuotuoju įkainiu apskaičiuota suma energinį efektyvumą didinančioms  priemonėms įgyvendinti apskaičiuojama, energinį efektyvumą didinančioms priemonėms įgyvendinti fiksuotąjį įkainį (Eur/m2), nustatytą Taisyklių 2 priede, padauginus iš  atnaujinamo (modernizuojamo) daugiabučio namo naudingojo ploto (m), numatyto daugiabučio namo Nekilnojamojo turto registro išraše;
.	išplėsti valstybės paramos apmokėjimo būdų sąrašą ir taikyti įvairius apmokėjimo būdus – avansinio mokėjimo, sąskaitų apmokėjimo ir (ar) kompensavimo; 
.	papildyti nauja valstybės paramos rūšimi, nustatyta Įstatymo 3 straipsnio 1 dalies 7 punkte ir reglamentuota projekto VI skyriuje, – valstybės paramos teikimas Lietuvos Respublikos nepriklausomybės gynėjams, nukentėjusiems nuo 1991 m. sausio 11–13 d. ir po to vykdytos SSRS agresijos, žuvusių ir nukentėjusių Lietuvos Respublikos nepriklausomybės gynėjų šeimos nariams (vaikams (įvaikiams), našliams (našlėms) ir tėvams (įtėviams));
.	 konkrečius valstybės paramos dydžius (pvz., 30 proc. investicijų, tenkančių Vyriausybės nustatytoms energinio efektyvumo didinimo priemonėms, kompensavimas) ir kiekybinę jų išraišką procentais (pvz., 30 proc. investicijų) įvairioms paramos priemonėms nustatyti kvietimuose teikti paraiškas atnaujinti (modernizuoti) daugiabučius namus. 
Nauda
Priėmus teikiamą projektą, būtų sudaromos sąlygos veiksmingiau ir greičiau įgyvendinti pastatų renovacijos procesą, rečiau vykdyti apmokėjimus, teikti projekto administravimo paslaugas, projekto ar jo dalies parengimo, projekto vykdymo priežiūros ir projekto ekspertizės paslaugas.
Pasiūlymais pakeisti daugiabučių namų atnaujinimo (modernizavimo) finansavimo schemą, nustačius daugiabučių namų atnaujinimo (modernizavimo) išlaidų fiksuotuosius valstybės paramos įkainius, būtų prisidedama prie  IRS, kuriai Vyriausybė pritarė 2021-03-31, įgyvendinimo.
Įgyvendinimo sąnaudos
Projektui įgyvendinti reikės papildomų valstybės biudžeto lėšų[footnoteRef:6] poreikis teikiamai valstybės paramai vienkartinėms kompensacijoms: maksimalus galimas 370 (180+20+170) asmenims mokamos vienkartinės kompensacijos dydis sudarytų 4,87 mln. eurų, iš jų papildomai asmenų grupei (nukentėjusių asmenų šeimos nariams) – 190 asmenims – 2,5 mln. eurų. Galimas asmenų skaičius per metus galėtų sudaryti apie 10 procentų nuo bendro asmenų skaičiaus (370), t. y. apie 37 asmenims papildomas metinis mokamos kompensacijos dydis būtų apie 487 tūkst. eurų.
Aplinkos projektų valdymo agentūros preliminariais skaičiavimais, šiai valstybės paramai administruoti 2024 m. reikėtų apie 40 tūkst. eurų (papildomam moduliui Aplinkos projektų valdymo informacinėje sistemoje sukurti – 5,9 tūkst. eurų, žmogiškųjų išteklių šiai socialinei asmenų grupei vertinti, vienkartinei kompensacijai apskaičiuoti ir išmokėti reikia 1 etato – 31,6 tūkst. eurų, paslaugoms – 2 tūkst. eurų).
. Rodikliai, kurie bus stebimi
Rodikliai Projekte nenurodomi ir nestebimi.
. Lietuvos Respublikos Vyriausybės programos[footnoteRef:7] nuostatų įgyvendinimas
☒ Projektu įgyvendinamos šios Lietuvos Respublikos Vyriausybės programos nuostatos: 
 papunktyje nustatytas tikslas „Renovacijos banga – 1 000 renovuotų daugiabučių per metus“.
☒ Projektas neprieštarauja Aštuonioliktosios Lietuvos Respublikos Vyriausybės programai.
. Europos Sąjungos teisės aktų perkėlimas ir (ar) įgyvendinimas (pažymimas tinkamas variantas)
☒ Projektu neperkeliamos ir neįgyvendinamos Europos Sąjungos teisės aktų nuostatos.
☐ Projektu perkeliamos (dėl Direktyvų) ir (ar) įgyvendinamos (dėl Reglamentų ir Sprendimų) šios Europos Sąjungos teisės aktų nuostatos: (išvardijama). Kartu teikiama atitikties lentelė[footnoteRef:8], kuri paskelbta ir Lietuvos narystės Europos Sąjungoje informacinėje sistemoje (LINESIS). Siekiant užtikrinti visišką susijusių Europos Sąjungos teisės aktų perkėlimą ir (ar) įgyvendinimą, reikės priimti ...(išvardijami Lietuvos Respublikos teisės aktai, kuriuos reikės priimti).
. Notifikavimas[footnoteRef:9] Europos Komisijai
☒ Projektas nenotifikuotinas Europos Komisijai.
☐ Projektas notifikuotinas Europos Komisijai (nurodoma data).
. Numatomo teisinio reguliavimo poveikio vertinimas[footnoteRef:10] (pažymimas tinkamas variantas)
☐ Atliktas Projekto numatomo teisinio reguliavimo poveikio vertinimas.
☒ Projekto numatomo teisinio reguliavimo poveikio vertinimas neatliekamas.
☐ Ši informacija nurodoma aiškinamajame.
. Teisės aktai, kuriuos reikės priimti, pakeisti arba pripažinti netekusiais galios
☐ Projektui įtraukti į teisės sistemą kitų teisės aktų priimti nereikės.
☒ Projektui įtraukti į teisės sistemą reikės priimti šiuos teisės aktus:
Lietuvos Respublikos aplinkos ministro 2010 m. rugsėjo 14 d. įsakymo Nr. D1-762 „Dėl Ūkio subjektų, kurie nėra perkančiosios organizacijos pagal Lietuvos Respublikos viešųjų pirkimų įstatymą ir nėra perkantieji subjektai pagal Lietuvos Respublikos pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymą, pirkimų vykdymo tvarkos aprašo patvirtinimo“ pakeitimas.
☐ Ši informacija nurodoma aiškinamajame rašte (kai teikiamas įstatymo projektas).
. Informacija apie sąvokų įvertinimą Lietuvos Respublikos terminų banko įstatymo ir jo įgyvendinamųjų teisės aktų nustatyta tvarka
☒ Projekte naujų sąvokų nėra.
☐ Projekte vartojamos sąvokos aprobuotos Lietuvos Respublikos terminų banko įstatymo ir jo įgyvendinamųjų teisės aktų nustatyta tvarka. 
☐ Ši informacija nurodoma aiškinamajame rašte (kai teikiamas įstatymo projektas).
. Kita reikalinga informacija
Projekte nereglamentuojamas asmens duomenų naudojimas.
. Konsultavimasis su visuomene portalo Mano Vyriausybė interneto svetainėje E. pilietis
☐ Projektas viešosioms konsultacijoms skelbtas portalo Mano Vyriausybė interneto svetainėje E. pilietis, kur pastabas ir pasiūlymus nuo 202.. m. ... ... d. iki 202.. m. ... ... d. galėjo teikti visi suinteresuoti asmenys.
☒ Projektas viešosioms konsultacijoms portalo Mano Vyriausybė interneto svetainėje E. pilietis neskelbtas.
. Derinimas su suinteresuotomis institucijomis ir visuomene
Projektas skelbiamas Lietuvos Respublikos Seimo kanceliarijos teisės aktų informacinėje sistemoje (TAIS).
Derinimo terminas (pažymimas tinkamas variantas):
☐ 5 darbo dienos (dėl Vyriausybės nutarimų projektų, kuriuose teikiamos Vyriausybės išvados dėl Seime svarstomų teisės aktų projektų, arba surašomas motyvuotas prašymas pateikti išvadas dėl Projekto skubos tvarka Vyriausybės darbo reglamento[footnoteRef:11] 28 punkte išvardytais išimtiniais atvejais ).
☐ 10 darbo dienų.
☒ 15 darbo dienų (kai pateikiami dideli (10 ar daugiau puslapių) ir (ar) sudėtingi Projektai (nustatantys naują teisinį reguliavimą ar iš esmės jį keičiantys).
. Projekto rengėjai
Projektą parengė Aplinkos ministerijos Būsto politikos grupės (vadovė – Laura Lukoševičienė, tel. +370 695 48 717, el. p. laura.lukoseviciene@am.lt) patarėjai Živilė Liberienė (tel. +370 677 55 774, el. p. zivile.liberiene@am.lt).
PRIDEDAMA:
. Projektas, 45 lapai.
. Antikorupcinio vertinimo pažyma, 6 lapai.


Laikinai einantis aplinkos ministro pareigas		                                            Simonas Gentvilas




	
									Ž. Liberienė, +370 677 55 774, el. p. zivile.liberiene@am.lt,	




ADRESATŲ SĄRAŠAS 


Teisingumo ministerija,

Vidaus reikalų ministerija

Ekonomikos ir inovacijų ministerija,

Energetikos ministerija,

Finansų ministerija,

Socialinės apsaugos ir darbo ministerija,

Specialiųjų tyrimų tarnyba,

Aplinkos projektų valdymo agentūra,

VšĮ CPO LT,

Valstybinė teritorijų planavimo ir statybos inspekcija,

Lietuvos savivaldybių asociacija,

Lietuvos statybininkų asociacija,

UAB „Investicijų ir verslo garantijos“

AB „Šiaulių bankas“,

Europos investicijų banko atstovybė Lietuvoje,

Savivaldybių komunalinių įmonių asociacija,

Lietuvos respublikiniai būsto valdymo ir priežiūros rūmai,

Nacionalinė pastatų priežiūros asociacija PREMA,

Asociacija „Lietuvos butų ūkis“.

